
讘讘讗 诪爪讬注讗 住讗 注"讘 - 驻讬专讜砖 砖讟讬讬谞讝诇抓

讜讘注谞讬讬谞讗 [讜讘注谞讬谉] 讛砖讻讬专 讻转讬讘 [谞讗诪专], 砖讘住诪讬讻讜转 诇讚讬谉 砖讻讬专 谞讗诪专 讙诐 讚讬谉 讙讝诇.


 讜砖讜讗诇讬诐 注讜讚: "诇讗 转讙谞讘讜" (讜讬拽专讗 讬讟, 讬讗) 讚讻转讘 专讞诪谞讗 [砖转讻讛 讛转讜专讛] 诇诪讛 诇讬? 砖讛专讬 讝讛 讗讬住讜专 谞讜住祝 注诇 谞讟讬诇转 诪诪讜谉 砖诇讗 讻讚讬谉! 讜诪砖讬讘讬诐: 诇讻讚转谞讬讗 [诇讻驻讬 砖砖谞讬谞讜 讘讘专讬讬转讗]: 诪讛 砖谞讗诪专 "诇讗 转讙谞讘" 鈥� 讛专讬 讝讛 讘讗 诇诇诪讚 砖讛讚讘专 讗住讜专 讗驻讬诇讜 讗诐 注讜砖讛 讻谉 注诇 诪谞转 诇诪讬拽讟 (诇爪注专), 砖专讜爪讛 专拽 诇讛拽谞讬讟 讗转 讞讘讬专讜 讜讙讜谞讘 诪诪谞讜 注诇 讚注转 砖讬讞讝讬专 诇讜, "诇讗 转讙谞讘讜" 鈥� 讗驻讬诇讜 注诇 诪谞转 诇砖诇诐 转砖诇讜诪讬 讻驻诇, 砖专讜爪讛 诇转转 讻住祝 诇讞讘讬专讜 讘诪转谞讛 讘讚专讱 讝讜.


 讜讘讗讜转讜 谞讜砖讗 讗诪专 诇讬讛 [诇讜] 专讘 讬讬诪专 诇专讘 讗砖讬: 诇讗讜 (讗讬住讜专 "诇讗 转注砖讛") 讚讻转讘 专讞诪谞讗 [砖讻转讘讛 讛转讜专讛] 讘诪砖拽诇讜转 ("诇讗 转注砖讜 注讜讜诇 讘诪砖驻讟 讘诪讬讚讛...". 砖诐 诇讛) 诇诪讛 诇讬? 讛专讬 讗祝 讝讛 住讜讙 砖诇 讙讝诇! 讗诪专 诇讬讛 [诇讜]: 诇讟讜诪谉 诪砖拽诇讜转讬讜 讘诪诇讞 讻讚讬 砖讗讘谞讬 讛诪砖拽诇 讬拽诇讜 讘诪砖拽诇谉. 讗诪专 诇讜: 讛诇讗 讛讬讬谞讜 [讝讛讜] 讙讝诇 诪注诇讬讗 讛讜讗 讜讘诪讛 砖讜谞讛 讛讜讗 诪砖讗专 讙讝诇? 讜讛砖讬讘 诇讜: 诇注讘讜专 注诇讬讜 诪砖注转 注砖讬讬讛, 砖讗祝 诇驻谞讬 砖诪砖转诪砖 讘讗讘谞讬 讛诪砖拽诇 讛诪讝讜讬讬驻讜转, 讻讬讜谉 砖注讜砖讛 诪注砖讛 讛讝讬讜祝, 讻讘专 注讜讘专.


转谞讜 专讘谞谉 [砖谞讜 讞讻诪讬诐], 谞讗诪专: "诇讗 转注砖讜 注讜诇 讘诪砖驻讟 讘诪讚讛 讘诪砖拽诇 讜讘诪砖讜专讛" (砖诐). "讘诪讚讛" 鈥� 讝讜 诪讚讬讚转 拽专拽注, 讻讙讜谉 砖诇讗 讬诪讚讜讚 诇讗讞讚 讘讬诪讜转 讛讞诪讛 讜诇讗讞讚 讘讬诪讜转 讛讙砖诪讬诐, 诪驻谞讬 砖讞讘诇 讛诪讚讬讚讛 诪砖转谞讛 讘讗讜专讻讜 讘注讜谞讜转 讛砖谞讛 讛砖讜谞讜转. "讘诪砖拽诇" 鈥� 砖诇讗 讬讟诪讬谉 诪砖拽诇讜转讬讜 讘诪诇讞 讻讚 诇讛拽诇 诪砖拽诇谉. "讜讘诪砖讜专讛" 鈥� 砖诇讗 讬专转讬讞, 砖诇讗 讬诪讝讜讙 讘讗讜驻谉 砖讬注诇讜 讛谞讜讝诇讬诐 拽爪祝 讜谞诪爪讗转 讛诪讚讛 诪诇讗讛 讘驻讞讜转 诪砖讬注讜专讛.


 讜诪讜住讬驻讬诐:  讜讛诇讗 讚讘专讬诐 拽诇 讜讞讜诪专: 讜诪讛 诪砖讜专讛 砖讛讬讗 诪讚讛 拽讟谞讛 砖砖注讜专讛 讗讞讚 诪砖诇砖讬诐 讜砖诇砖讛 讘诇讜讙 讛拽驻讬讚讛 注诇讬讜 转讜专讛 砖诇讗 讬专诪讛 讘讛, 拽诇 讜讞讜诪专 诇讛讬谉 (砖谞讬诐 注砖专 诇讜讙), 讜讞爪讬 讛讬谉, 讜砖诇讬砖讬转 讛讛讬谉, 讜专讘讬注讬转 讛讛讬谉, 讜诇讜讙, 讜讞爪讬 诇讜讙, 讜专讘讬注讬转 讛诇讜讙 砖讻诇 讗诇讛 讙讚讜诇讬诐 讛专讘讛 诪谉 讛诪砖讜专讛, 砖诇讗 讬专诪讜 讘讛诐.


讗 讗诪专 专讘讗: 诇诪讛 诇讬 讚讻转讘 专讞诪谞讗 [砖讻转讘讛 转讜专讛] 讜讛讝讻讬专讛 讬爪讬讗转 诪爪专讬诐 讘讚讬谞讬 专讘讬转 ("讗转 讻住驻讱 诇讗 转转谉 诇讜 讘谞砖讱... 讗谞讬 讛'... 讗砖专 讛讜爪讗转讬 讗转讻诐". 讜讬拽专讗 讻讛, 诇讝-诇讞), 讛讝讻专转 讬爪讬讗转 诪爪专讬诐 诇讙讘讬 爪讬爪讬转 ("讜注砖讜 诇讛诐 爪讬爪讬转... 讗谞讬 讛'... 讗砖专 讛讜爪讗转讬 讗转讻诐..." 讘诪讚讘专 讟讜, 诇讝-诪讗), 讬爪讬讗转 诪爪专讬诐 讘诪砖拽诇讜转 ("诇讗 转注砖讜 注讜讜诇 ... 讘诪讬讚讛... 讗谞讬 讛' 讗砖专 讛讜爪讗转讬 讗转讻诐...


" 讜讬拽专讗 讬讟, 诇讛-诇讜) 鈥� 讻讱 讬砖 诇讚专讜砖, 讗诪专 讛拽讚讜砖 讘专讜讱 讛讜讗: 讗谞讬 讛讜讗 砖讛讘讞谞转讬 讘诪爪专讬诐 讘讬谉 讟驻讛 砖诇 讝专注 砖诇 讘讻讜专 诇讟驻讛 砖讗讬谞讛 砖诇 讘讻讜专 讜讛讻讬转讬 专拽 讗转 讛讘讻讜专讬诐, 讗谞讬 讛讜讗 砖注转讬讚 诇讬驻专注 诪诪讬 砖转讜诇讛 诪注讜转讬讜 讘讙讜讬, 砖讗讜诪专 砖讛讻住祝 砖讛讜讗 诪诇讜讛 讗讬谞讜 砖诇讜, 讗诇讗 砖诇 讙讜讬, 讜诪诇讜讛 讗讜转讜 诇讬砖专讗诇 讘专讬讘讬转. 砖讙诐 讗诐 讬讜讻诇 诇讛讟注讜转 讗转 讘讬转 讚讬谉, 讛拽讚讜砖 讘专讜讱 讛讜讗 讜讚讗讬 讬讜讚注. 讜讻谉 诪诪讬 砖讟讜诪谉 诪砖拽诇讜转讬讜 讘诪诇讞 讜讗讬砖 讗讬谞讜 讬讻讜诇 诇讛讜讻讬讞 讝讗转, 讗讜 诪诪讬 砖转讜诇讛 拽诇讗 讗讬诇谉 (爪诪专 爪讘讜注 讘爪讘注 讻讞讜诇) 讘讘讙讚讜 讜讗讜诪专 转讻诇转 讛讜讗, 讜诇讻谉 讛讜讝讻专讛 讬爪讬讗转 诪爪专讬诐 讘讻诇 讗诇讛 诇讜诪专 砖讬讝讛专 讛注讘专讬讬谉 诪驻谞讬 讛拽讚讜砖 讘专讜讱 讛讜讗 讛讬讻讜诇 诇讛讘讞讬谉 讘注讘讬专讜转 讗诇讛.


 诪住讜驻专:  专讘讬谞讗 讗讬拽诇注 [讛讝讚诪谉] 诇住讜专讗 讚驻专转. 讗诪专 诇讜 专讘 讞谞讬谞讗 诪住讜专讗 讚驻专转 诇专讘讬谞讗: 讬爪讬讗转 诪爪专讬诐 讚讻转讘 专讞诪谞讗 [砖讻转讘讛 讛转讜专讛] 讙讘讬 砖专爪讬诐 ("讗诇 转砖拽爪讜 讗转 谞驻砖讜转讬讻诐 讘讻诇 讛砖专抓 讛砖讜专抓... 讻讬 讗谞讬 讛' 讛诪注诇讛 讗转讻诐 诪讗专抓 诪爪专讬诐". 讜讬拽专讗 讬讗, 诪讙. 砖诐 诪讛) 诇诪讛 诇讬? 讗诪专 诇讜: 讗诪专 讛拽讚讜砖 讘专讜讱 讛讜讗: 讗谞讬 讛讜讗 砖讛讘讞谞转讬 讘讬谉 讟驻讛 砖诇 讘讻讜专 诇讟驻讛 砖讗讬谞讛 砖诇 讘讻讜专 讘讬爪讬讗转讻诐 诪诪爪专讬诐, 讗谞讬 注转讬讚 诇讬驻专注 诪诪讬 砖诪注专讘 拽专讘讬 讚讙讬诐 讟诪讗讬谉 讘拽专讘讬 讚讙讬诐 讟讛讜专讬谉 讜诪讜讻专谉 诇讬砖专讗诇, 讜讛诐 讗讬谞诐 讬讻讜诇讬诐 诇讛讘讞讬谉 讘讚讘专.


讗诪专 诇讬讛 [诇讜]: 讗讬谉 讘注讬讬转讬 讘讬讞住 诇讛讝讻专转 讬爪讬讗转 诪爪专讬诐, 讗诇讗 讗谞讗 [讗谞讬] 诇砖讜谉 讛讻转讜讘 "讛诪注诇讛" 拽讗 拽砖讬讗 [拽砖讛] 诇讬; 诪讗讬 砖谞讗 讛讻讗 [诪讛, 诪讚讜注 砖讜谞讛 讻讗谉] "讛诪注诇讛 讗转讻诐 诪讗专抓 诪爪专讬诐 " 讚讻转讘 专讞诪谞讗 [砖讻转讘讛 转讜专讛] 讜诇讗 讻专讙讬诇 "讛诪讜爪讬讗 讗转讻诐"?


讗诪专 诇讬讛 [诇讜]: 诇讻讚转谞讗 讚讘讬 [讻诪讜 砖砖谞讛 讛讞讻诐 诪讘讬转 诪讚专砖讜] 砖诇 专' 讬砖诪注讗诇, 讚转谞讗 讚讘讬 专讘讬 讬砖诪注讗诇 : 讗诪专 讛拽讚讜砖 讘专讜讱 讛讜讗: 讗讬诇诪诇讗 (讗讬诇讜 诇讗) (诇讗) 讛注诇讬转讬 讗转 讬砖专讗诇 诪诪爪专讬诐 讗诇讗 讘砖讘讬诇 讚讘专 讝讛, 砖讗讬谉 诪讟诪讗讬谉 讘砖专爪讬诐 鈥� 讚讬讬.


讗诪专 诇讬讛 [诇讜]: 讜诪讬 谞驻讬砖 讗讙专讬讬讛讜 讟驻讬 [讜讛讗诐 讙讚讜诇 砖讻专诐 砖诇 讛诪拽驻讬讚讬诐 注诇 讻讱 讬讜转专] 诪讛诪拽驻讬讚讬诐 讘专讘讬转 讜诪爪讬爪讬转 讜诪诪砖拽诇讜转? 讜诪讚讜注 诇讗 谞讗诪专 讘讛谉 "讛注诇讬转讬"? 讗诪专 诇讬讛 [诇讜]: 讗祝 注诇 讙讘 讚诇讗 谞驻讬砖 讗讙专讬讬讛讜 讟驻讬 [讗祝 注诇 驻讬 砖讗讬谉 砖讻专诐 诪专讜讘讛 讬讜转专], 诪讻诇 诪拽讜诐 诪讗讬住讬 诇诪讻诇讬谞讛讜 [诪讗讜住讬诐 讛诐 注诇 讬砖专讗诇 讬讜转专 诇讗讻讜诇 诪讛诐] 讜诇讻谉 砖讘讞诐 讜诪注诇转诐 ("讛诪注诇讛") 砖诇 讬砖专讗诇 讛讜讗 砖诪转专讞拽讬诐 诪讚讘专讬诐 讗诇讛.


讘 砖谞讬谞讜 讘诪砖谞讛: 讜讗讬讝讛讜 转专讘讬转 讛诪专讘讛 讘驻讬专讜转, 讻讬爪讚 诇拽讞 讛讬诪谞讜 讞讟讬诐 讘讚讬谞专 讝讛讘 讜讻讜' 讜讛讜讗 诪讞诇讬祝 诪讬讚讬 驻注诐 讜诪注诇讛 讗转 讛诪讞讬专, 砖注诇 讬讚讬 讛讚讞讬讬讛 诪砖诇诐 讬讜转专. 讜砖讜讗诇讬诐: 讗讟讜 [讜讻讬] 讻诇 讛谞讬 讚讗诪专讬谞谉 [讗诇讛 砖讗诪专谞讜] 注讚 讛砖转讗 [注讻砖讬讜] 诇讗讜 [诇讗] 专讘讬转 讛讜讗 [讛诐] 讜专拽 诪拽专讛 讝讛 讛讜讗 讛专讬讘讬转?!


讗诪专 专' 讗讘讛讜: 诇讛讬驻讱, 注讚 讻讗谉 讚讜讘专 讘诪砖谞讛 注诇 专讬讘讬转 砖诇 转讜专讛, 诪讻讗谉 讜讗讬诇讱 专讬讘讬转 砖诇 讚讘专讬讛诐 (诪讚讘专讬 讞讻诪讬诐). 砖讗诐 讗讬谞谞讜 诪讜住讬祝 讘诪驻讜专砖 讻住祝 注诇 诪讛 砖讛讜讗 讞讬讬讘 讗讬谞讜 专讬讘讬转 诪谉 讛转讜专讛, 讗祝 讻讬 讗住专讜 讞讻诪讬诐 诇注砖讜转 讻谉. 讜讻谉 讗诪专 专讘讗: 注讚 讻讗谉 鈥� 砖诇 转讜专讛, 诪讻讗谉 讜讗讬诇讱 鈥� 砖诇 讚讘专讬讛诐.


讜注讜讚: 注讚 讻讗谉 诪转拽讬讬诐 "讬讻讬谉 专砖注 讜讬诇讘砖 爪讚讬拽" (专讗讛 讗讬讜讘 讻讝, 讬讝) 讛诪转驻专砖 砖讗诐 讛讗讘 讛专砖注 诇拽讞 专讬讘讬转 鈥� 讗讬谉 讛讘谉, 讗祝 砖讛讜讗 爪讚讬拽, 讞讬讬讘 诇讛讞讝讬专 诇讘注诇讬 讛讞讜讘讜转. 讜转讜讛讬诐: 注讚 讻讗谉 讜转讜 诇讗 [讜诇讗 注讜讚], 讛诇讗 讛住讘专讛 讛讬讗 讛驻讜讻讛: 砖讗诐 讘专讬讘讬转 讛讗住讜专讛 诪谉 讛转讜专讛 鈥� 讻讱, 讘专讬讘讬转 砖诇 讚讘专讬 住讜驻专讬诐 诇讗 讻诇 砖讻谉! 讗诇讗 讬砖 诇砖谞讜转 讗转 讛诇砖讜谉 讜诇讜诪专: 讗驻讬诇讜 注讚 讻讗谉 "讬讻讬谉 专砖注 讜讬诇讘砖 爪讚讬拽".


讜注讜讚: 注讚 讻讗谉 诪讚讜讘专 讘专讘讬转 拽爪讜爪讛 (拽爪讜讘讛) 讛讗住讜专讛 诪谉 讛转讜专讛, 诪讻讗谉 讜讗讬诇讱 诪讚讜讘专 讘讗讘拽 专讘讬转, 砖讗讬谉 讻讗谉 住讻讜诐 拽爪讜讘 讜讘专讜专 讛诪砖讜诇诐 讘专讬讘讬转.


讗诪专 专' 讗诇注讝专: 专讘讬转 拽爪讜爪讛 鈥� 讬讜爪讗讛 讘讚讬讬谞讬谉. 讻诇讜诪专, 诪讬 砖谞转谉 专讬讘讬转 讬讻讜诇 诇转讘讜注 讘讘讬转 讛讚讬谉 讜诇拽讘诇 讘讞讝专讛 讗转 讛专讬讘讬转 砖砖讬诇诐. 讗讘拽 专讘讬转 砖讗讬住讜专讛 专拽 诪讚讘专讬 讞讻诪讬诐 鈥� 讗讬谞讛 讬讜爪讗讛 讘讚讬讬谞讬谉, 讜讗讬诇讜 专' 讬讜讞谞谉 讗诪专: 讗驻讬诇讜 专讘讬转 拽爪讜爪讛 谞诪讬 [讙诐 讻谉] 讗讬谞讛 讬讜爪讗讛 讘讚讬讬谞讬谉.


讗诪专 专' 讬爪讞拽: 诪讗讬 讟注诪讗 [诪讛 讛讟注诐] 砖诇 专' 讬讜讞谞谉 鈥� 砖讗诪专 拽专讗 [讛讻转讜讘]: "讘谞砖讱 谞转谉 讜转专讘讬转 诇拽讞 讜讞讬 诇讗 讬讞讬讛 讗转 讻诇 讛转讜注讘讜转 讛讗诇讛 注砖讛 诪讜转 讬讜诪转 讚诪讬讜 讘讜 讬讛讬讛" (讬讞讝拽讗诇 讬讞, 讬讙), 讜诪诇诪讚谞讜 讛讻转讜讘: 诇诪讬转讛 谞讬转谉, 砖讻谉 讛讜讗 谞注谞砖 讘讬讚讬 砖诪讬诐, 讗讘诇 诇讗 诇讛砖讘讜谉, 砖讗讬谉 讘讬转 讚讬谉 讬讻讜诇讬诐 诇讞讬讬讘讜 诇讛砖讬讘 讛讻住祝. 专讘 讗讚讗 讘专 讗讛讘讛 讗诪专 专讗讬讛 讗讞专转, 讗诪专 拽专讗 [讛讻转讜讘]: "讗诇 转拽讞 诪讗转讜 谞砖讱 讜转专讘讬转 讜讬专讗转 诪讗诇讛讬讱 讜讞讬 讗讞讬讱 注诪讱" (讜讬拽专讗 讻讛, 诇讜), 诇诇诪讚谞讜: 诇诪讜专讗 谞讬转谉, 砖讛注讜讘专 注诇 讻讱 驻专拽 诪注诇讬讜 诪讜专讗 砖诪讬诐, 讜诇讗 诇讛砖讘讜谉 讘讬讚讬 讗讚诐.


专讘讗 讗诪专: 诪讙讜驻讬讛 讚拽专讗 砖诪讬注 诇讬讛 [诪讙讜驻讜 砖诇 讛讻转讜讘 讘讬讞讝拽讗诇 谞诇诪讚 诇讜] 讜诇讗 专拽 诪讚讬讜拽 讛诇砖讜谉, 砖讛专讬 谞讗诪专 讘讜 "诪讜转 讬讜诪转 讚诪讬讜 讘讜 讬讛讬讛" (讬讞讝拽讗诇 砖诐) 鈥� 讛讜拽砖讜 (讛讜砖讜讜) 讘驻住讜拽 诪诇讜讬 专讘讬转 诇砖讜驻讻讬 讚诪讬诐 讜讻砖诐 砖诇诪讚讬诐 诇注谞讬谉 讞讜诪专转 讛注讘讬专讛 讻讱 谞诇诪讚 讻讬 诪讛 砖讜驻讻讬 讚诪讬诐 诇讗 谞讬转谞讜 讗讜转诐 讚诪讬诐 诇讛砖讘讜谉 鈥� 讗祝 诪诇讜讬 专讘讬转 诇讗 谞转谞讜 诪注讜转 讛专讬讘讬转 诇讛砖讘讜谉.


讗诪专 专讘 谞讞诪谉 讘专 讬爪讞拽: 诪讗讬 讟注诪讗 [诪讛 讛讟注诐] 砖诇 专' 讗诇注讝专 砖讗讜诪专 砖专讬讘讬转 诪谉 讛转讜专讛 讬讜爪讗讛 讘讚讬讬谞讬诐 讜谞讬转谞转 讗讬驻讜讗 诇讛砖讘讜谉 鈥� 砖讗诪专 拽专讗 [讛讻转讜讘]

